title: 2014 m. liepos 22 d. Komisijos įgyvendinimo reglamentas (ES) Nr. 834/2014, kuriuo nustatomos bendros stebėsenos ir vertinimo sistemos taikymo pagal bendrą žemės ūkio politiką taisyklės

text:
1.8.2014

               LT

               Europos Sąjungos oficialusis leidinys

               L 230/1

         KOMISIJOS ĮGYVENDINIMO REGLAMENTAS (ES) Nr. 834/2014
   2014 m. liepos 22 d.
   kuriuo nustatomos bendros stebėsenos ir vertinimo sistemos taikymo pagal bendrą žemės ūkio politiką taisyklės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 110 straipsnio 2 ir 4 dalis,
   kadangi:

               (1)

               Reglamente (ES) Nr. 1306/2013 numatyta bendra stebėsenos ir vertinimo sistema, skirta bendros žemės ūkio politikos (BŽŪP) rezultatams vertinti. Reikia nustatyti tos sistemos taikymo taisykles, kuriomis būtų užtikrintas išsamus ir reguliarus BŽŪP įgyvendinimo pažangos, veiksmingumo ir rezultatyvumo vertinimas atsižvelgiant į jos tikslus. Kad valstybės narės ir Komisija galėtų įdiegti nuoseklią stebėsenos ir vertinimo sistemą, reikėtų nustatyti bendruosius rodiklius, kaip nurodyta Reglamento (ES) Nr. 1306/2013 110 straipsnio 2 dalyje;

               (2)

               tokie rodikliai turėtų būti susieti su BŽŪP struktūra bei tikslais ir grindžiami išmatuojamais parametrais. Taigi, kad BŽŪP būtų galima įvertinti visais lygmenimis, turėtų būti nustatyti įvairių tipų rodikliai. Poveikio rodikliai turėtų atspindėti pagrindinius bendruosius BŽŪP tikslus, kaip nustatyta Reglamento (ES) Nr. 1306/2013 110 straipsnio 2 dalyje. Kiekvienas pagrindinis bendrasis tikslas gali būti suskaidytas į specialiuosius tikslus, kurių įgyvendinimui vertinti reikia nustatyti rezultatų rodiklius. Tokie specialieji tikslai susiję su, pavyzdžiui, ūkio pajamomis, jų kintamumu, žemės ūkio sektoriaus konkurencingumo didinimu, rinkos stabilumu, vartotojų lūkesčiais, viešųjų gėrybių tiekimu ir aplinkos išsaugojimu, klimato kaitos švelninimu bei prisitaikymu prie jos ir žemės ūkio veiklos įvairovės išlaikymu; prie jų taip pat priskiriami Europos žemės ūkio fondui kaimo plėtrai (EŽŪFKP) nustatyti specialieji tikslai, t. y. Sąjungos kaimo plėtros prioritetai. Be to, praktinė BŽŪP priemonių įgyvendinimo stebėsena turėtų būti grindžiama įgyvendinimo rodikliais, kurie galėtų parodyti šį BŽŪP veikimo lygmenį;

               (3)

               svarbu užtikrinti, kad stebėsenos ir vertinimo sistema veiksmingai ir tinkamu laiku galėtų naudotis valstybės narės ir Komisija. Todėl reikėtų nustatyti, kad valstybės narės siųstų BŽŪP stebėsenai ir vertinimui būtiną informaciją laikydamosi atitinkamuose reglamentuose nustatytų terminų. Siekdama išvengti nereikalingos administracinės naštos Komisija turėtų kiek įmanoma naudoti jau turimą informaciją;

               (4)

               šiame reglamente numatytos priemonės atitinka Žemės ūkio fondų komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Rodikliai
   Rodikliai, skirti bendros žemės ūkio politikos (BŽŪP) įgyvendinimo pažangai, veiksmingumui ir rezultatyvumui vertinti atsižvelgiant į jos tikslus, kaip nurodyta Reglamento (ES) Nr. 1306/2013 110 straipsnio 2 dalyje, turi būti išmatuojami. Šiuos rodiklius sudaro:

               a)

               šio reglamento priedo 1 skirsnyje nurodyti poveikio rodikliai, susiję su sritimis, kurioms BŽŪP turėtų daryti poveikį;

               b)

               šio reglamento priedo 2 skirsnyje nurodyti rezultatų rodikliai, atspindintys pagrindinius laimėjimus įgyvendinant:

                           i)

                           Europos Parlamento ir Tarybos reglamentą (ES) Nr. 1305/2013 (2),

                           ii)

                           Reglamentą (ES) Nr. 1306/2013;

                           iii)

                           Europos Parlamento ir Tarybos reglamentą (ES) Nr. 1307/2013 (3) ir

                           iv)

                           Europos Parlamento ir Tarybos reglamentą (ES) Nr. 1308/2013 (4);

               c)

               šio reglamento priedo 3 skirsnyje nurodyti įgyvendinimo rodikliai, atspindintys susijusių BŽŪP priemonių įgyvendinimą;

               d)

               šio reglamento priedo 4 skirsnyje nurodyti konteksto rodikliai, susiję su aktualiais bendrų kontekstinių tendencijų aspektais, kurie greičiausiai darys poveikį BŽŪP įgyvendinimui, laimėjimams ir rezultatams.

         Europos žemės ūkio fondo kaimo plėtrai veiklos (EŽŪFKP) stebėsenai ir vertinimui skirti rezultatų, įgyvendinimo ir konteksto rodikliai nustatyti Komisijos įgyvendinimo reglamente (ES) Nr. 808/2014 (5).
   2 straipsnis
   Informacijos teikimas
   1.   Valstybės narės Komisijai teikia informaciją, būtiną BŽŪP rezultatų stebėsenai ir vertinimui, laikydamosi terminų, iki kurių turi būti teikiama ir pranešama su BŽŪP priemonių veikimu susijusi informacija, kaip numatyta Reglamentuose (ES) Nr. 1305/2013, (ES) Nr. 1306/2013, (ES) Nr. 1307/2013 ir (ES) Nr. 1308/2013. Ta informacija turi būti tiksli ir patikima.
   2.   Taikydama bendrą stebėsenos ir vertinimo sistemą Komisija kiek įmanoma naudoja informaciją, valstybių narių jau pateiktą egzistuojančiomis keitimosi informacija priemonėmis, t. y.:

               a)

               jai pateiktą su BŽŪP priemonių ir atitinkamų Sąjungos teisės aktų įgyvendinimu susijusią informaciją, pranešimus ir ataskaitas;

               b)

               jai pateiktą sąskaitoms patvirtinti reikalingą informaciją;

               c)

               Eurostatui pateiktą informaciją.

         3 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. liepos 22 d.

            Komisijos vardu

            Pirmininkas

         José Manuel BARROSO

      (1)  OL L 347, 2013 12 20, p. 549.

      (2)  2013 m. gruodžio 17 d. Europos Parlamento ir Tarybos reglamentas (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, kuriuo panaikinamas Tarybos reglamentas (EB) Nr. 1698/2005 (OL L 347, 2013 12 20, p. 487).

      (3)  2013 m. gruodžio 17 d. Europos Parlamento ir Tarybos reglamentas (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (OL L 347, 2013 12 20, p. 608).

      (4)  2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).

      (5)  2014 m. liepos 17 d. Komisijos įgyvendinimo reglamentas (ES) Nr. 808/2014, kuriuo nustatomos Europos Parlamento ir Tarybos reglamento (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, taikymo taisyklės (OL L 227, 2014 7 31, p. 18).

      PRIEDAS
      Bendros BŽŪP stebėsenos ir vertinimo sistemos rodikliai
      1.   Poveikio rodikliai, nurodyti 1 straipsnio pirmos pastraipos a punkte

                  1.

                  Žemės ūkio verslo pajamos

                  2.

                  Žemės ūkio gamybos veiksnių pajamos

                  3.

                  Bendras žemės ūkio gamybos veiksnių produktyvumas

                  4.

                  ES prekių kainų kintamumas

                  5.

                  Maisto produktų vartotojų kainų pokyčiai

                  6.

                  Žemės ūkio prekybos balansas

                  7.

                  Teršalų išmetimas žemės ūkyje

                  8.

                  Žemės naudmenose gyvenančių paukščių indeksas

                  9.

                  Didelės gamtinės vertės ūkininkavimas

                  10.

                  Vandens gavyba žemės ūkyje

                  11.

                  Vandens kokybė

                  12.

                  Ariamosios žemės organinė dirvožemio medžiaga

                  13.

                  Vandens sukeliama dirvožemio erozija

                  14.

                  Užimtumo lygis kaimo vietovėse

                  15.

                  Skurdo lygis kaimo vietovėse

                  16.

                  BVP vienam kaimo vietovių gyventojui

            2.   Rezultatų rodikliai, nurodyti 1 straipsnio pirmos pastraipos b punkte

                  1.

                  Žemės ūkio pajamas sudarančios tiesioginės paramos dalis

                  2.

                  Ūkio pajamų kintamumas

                              —

                              pagal ūkio rūšį

                              —

                              pagal ekonominį dydį

                  3.

                  Pridėtinė vertė maisto grandinėje dalyvaujantiems pirminiams gamintojams

                  4.

                  ES žemės ūkio produktų eksportas

                              —

                              pasaulio eksporto dalis, kurią sudaro ES žemės ūkio produktų eksportas

                              —

                              iš ES eksportuojamų žemės ūkio produktų dalis, kurią sudaro galutiniai produktai

                  5.

                  Viešoji intervencija. Visos ES produkcijos procentinė dalis, kurią sudaro intervenciniam saugojimui nupirkti produktai

                  6.

                  Privatus saugojimas. Visos ES produkcijos procentinė dalis, kurią sudaro privačiuose sandėliuose saugomi produktai

                  7.

                  Eksporto grąžinamosios išmokos. Visos ES produkcijos procentinė dalis, kurią sudaro eksportuoti produktai, už kuriuos išmokėtos eksporto grąžinamosios išmokos

                  8.

                  ES prekių kainos pagal produktus, palygintos su pasaulinėmis kainomis

                  9.

                  Produkcijos, kuriai taikomos ES kokybės sistemos, vertė, palyginta su bendra žemės ūkio ir maisto produkcijos verte

                  10.

                  Ekologinio ūkininkavimo svarba

                              —

                              visų naudojamų žemės ūkio naudmenų dalis, skirta ekologinei gamybai

                              —

                              visų gyvulių dalis, skirta ekologinei gamybai

                  11.

                  Pasėlių įvairovė

                              —

                              ūkiuose (ūkių skaičiaus ir pasėlių skaičiaus bei dydžio santykis)

                              —

                              regione

                  12.

                  Naudojamų žemės ūkio naudmenų dalis, kurią sudaro žolynai

                  13.

                  Žemės ūkio paskirties žemės dalis, kurią sudaro ekologiniu požiūriu svarbios vietovės

                  14.

                  Ploto, kuriame taikoma žalinimo praktika, dalis

                  15.

                  Grynasis iš žemės ūkio paskirties dirvožemio išsiskiriančių šiltnamio efektą sukeliančių išmetamųjų dujų kiekis

                  16.

                  Struktūrinė įvairovė

                              —

                              absoliučiąja išraiška

                              —

                              santykine išraiška

                  17.

                  Papildomi rezultatų rodikliai nurodyti Įgyvendinimo reglamente (ES) Nr. 808/2014.

            3.   Įgyvendinimo rodikliai, nurodyti 1 straipsnio pirmos pastraipos c punkte

         Tiesioginės išmokos

         Bazinės išmokos sistema

                  —

                  Ūkininkų skaičius

                  —

                  Hektarų skaičius

         Vienkartinės išmokos už plotus sistema

                  —

                  Ūkininkų skaičius

                  —

                  Hektarų skaičius

         Pereinamojo laikotarpio nacionalinė pagalba

                  —

                  Ūkininkų skaičius

                  —

                  Vienetų (hektarų, gyvulių, kt.), už kuriuos suteikta pereinamojo laikotarpio nacionalinė pagalba, skaičius

         Perskirstymo išmoka

                  —

                  Ūkininkų skaičius

                  —

                  Hektarų skaičius

         Žalinimas

                  —

                  Bendras ūkininkų, kurie turi įvykdyti bent vieną žalinimo įpareigojimą, skaičius

                  —

                  Bendras šių ūkininkų deklaruotų hektarų skaičius

         Žalinimo išimtys

                  —

                  Ūkininkų, kuriems taikomos išimtys (ekologine gamyba užsiimančių ūkininkų, nuo pasėlių įvairinimo įpareigojimo atleistų ūkininkų, nuo ekologiniu požiūriu svarbių vietovių įpareigojimo atleistų ūkininkų), skaičius

                  —

                  Šių ūkininkų (ekologine gamyba užsiimančių ūkininkų, nuo pasėlių įvairinimo įpareigojimo atleistų ūkininkų, nuo ekologiniu požiūriu svarbių vietovių įpareigojimo atleistų ūkininkų) deklaruotų hektarų skaičius

         Pasėlių įvairinimas

                  —

                  Ūkininkų, kuriems taikomas pasėlių įvairinimo (dviejų pasėlių, trijų pasėlių) įpareigojimas, skaičius

                  —

                  Ūkininkų, kuriems taikomas pasėlių įvairinimo (dviejų pasėlių, trijų pasėlių) įpareigojimas, deklaruotų ariamosios žemės hektarų skaičius

         Daugiamečiai žolynai

                  —

                  Ūkininkų, kurių daugiamečiai žolynai įtraukiami į naudojamų žemės ūkio naudmenų ir daugiamečių žolynų santykį, skaičius

                  —

                  Ūkininkų, kurių daugiamečiai žolynai įtraukiami į naudojamų žemės ūkio naudmenų ir daugiamečių žolynų santykį, deklaruotų hektarų, kuriuos sudaro daugiamečiai žolynai, skaičius

                  —

                  Ūkininkų, kurių aplinkosaugos požiūriu pažeidžiamuose nustatytuose plotuose yra daugiamečių žolynų, skaičius

                  —

                  Šių ūkininkų deklaruotų aplinkosaugos požiūriu pažeidžiamų daugiamečių žolynų hektarų skaičius

                  —

                  Bendras nustatytų aplinkosaugos požiūriu pažeidžiamų daugiamečių žolynų hektarų skaičius

         Ekologiniu požiūriu svarbios vietovės

                  —

                  Ūkininkų, kurie turi laikytis su ekologiniu požiūriu svarbiomis vietovėmis susijusių reikalavimų, skaičius

                  —

                  Ūkininkų, kurie turi laikytis su ekologiniu požiūriu svarbiomis vietovėmis susijusių reikalavimų, deklaruotų ariamosios žemės hektarų skaičius

                  —

                  Hektarų, kuriuos ūkininkai deklaravo kaip ekologiniu požiūriu svarbios vietovės hektarus, skaičius pagal ekologiniu požiūriu svarbios vietovės tipą

         Lygiavertės priemonės

                  —

                  Lygiavertes priemones (sertifikavimo sistemas arba agrarinės aplinkosaugos ir klimato priemones) taikančių ūkininkų skaičius

                  —

                  Lygiavertes priemones (sertifikavimo sistemas arba agrarinės aplinkosaugos ir klimato priemones) įgyvendinančių ūkininkų deklaruotų hektarų skaičius

         Išmoka jauniesiems ūkininkams

                  —

                  Ūkininkų skaičius

                  —

                  Hektarų skaičius

         Smulkiųjų ūkininkų sistema

                  —

                  Ūkininkų skaičius

                  —

                  Hektarų skaičius

         Savanoriška susietoji parama

                  —

                  Savanoriškos susietosios paramos gavėjų skaičius pagal sektorius

                  —

                  Paramos reikalavimus atitinkančių hektarų ir gyvulių skaičius pagal sektorius

                  —

                  Hektarų skaičius

                  —

                  Gyvulių skaičius

         Išmoka veiklai vietovėse, kuriose esama gamtinių kliūčių

                  —

                  Ūkininkų skaičius

                  —

                  Hektarų skaičius

         Medvilnės sektoriuje įgyvendinamos nacionalinės programos

                  —

                  Ūkininkų skaičius

                  —

                  Hektarų skaičius

         Rinkos priemonės

         Viešoji intervencija

                  —

                  Kiekis

                  —

                  Trukmė

         Privatus sandėliavimas

                  —

                  Kiekis

                  —

                  Trukmė

         Eksporto grąžinamosios išmokos

                  —

                  Eksportuotų produktų, už kuriuos išmokėtos eksporto grąžinamosios išmokos, kiekis

         Išimtinės priemonės

                  —

                  [atitinkamai]

         Gamintojų organizacijos

                  —

                  Gamintojų organizacijų ir jų asociacijų realizuotos produkcijos procentinė dalis

         Mokykloms skirtos programos

                  —

                  Pagal pieno vartojimo skatinimo mokyklose programą skiriamos paramos gavėjų skaičius

                  —

                  Pagal vaisių vartojimo skatinimo mokyklose programą skiriamos paramos gavėjų skaičius

         Vyno sektorius

                  —

                  Naujais vynmedžiais apsodintų hektarų skaičius

                  —

                  Restruktūrizuotų vynuogynų hektarų skaičius

                  —

                  Vyno sektoriaus produkcijos pardavimo skatinimo projektų skaičius

                  —

                  Su investavimo ir inovacijų priemonėmis susijusių projektų skaičius

         Horizontalieji aspektai

         Kompleksinė parama

                  —

                  Hektarų, už kuriuos skiriama kompleksinė parama, skaičius

                  —

                  BŽŪP išmokų, kurios padengiamos iš kompleksinės paramos, dalis

         Kokybės politika

                  —

                  Vyno sektoriaus produktų geografinės nuorodos

                  —

                  Naujų saugomų kilmės vietos nuorodų, saugomų geografinių nuorodų ir garantuotų tradicinių gaminių skaičius pagal sektorius

         Ekologinis ūkininkavimas

                  —

                  Bendras hektarų skaičius ir šiuo metu pertvarkomų hektarų skaičius

                  —

                  Registruotų sertifikuotų ekologine gamyba užsiimančių ūkio subjektų skaičius

         Produkcijos pardavimo skatinimo politika

                  —

                  ES ir už jos ribų vykdomų programų skaičius

                  —

                  Naujų pasiūlymus teikiančių organizacijų skaičius

         Ūkių konsultavimo sistema

                  —

                  Konsultuotų ūkininkų skaičius

         Kaimo plėtra

      Papildomi įgyvendinimo rodikliai nurodyti Įgyvendinimo reglamente (ES) Nr. 808/2014.
      4.   Konteksto rodikliai, nurodyti 1 straipsnio pirmos pastraipos d punkte

      Rodikliai nurodyti Įgyvendinimo reglamente (ES) Nr. 808/2014.


title: 2011 m. kovo 14 d. Komisijos įgyvendinimo reglamentas (ES) Nr. 250/2011, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
15.3.2011

               LT

               Europos Sąjungos oficialusis leidinys

               L 67/22

         KOMISIJOS ĮGYVENDINIMO REGLAMENTAS (ES) Nr. 250/2011
   2011 m. kovo 14 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2007 m. gruodžio 21 d. Komisijos reglamentą (EB) Nr. 1580/2007, nustatantį Tarybos reglamentų (EB) Nr. 2200/96, (EB) Nr. 2201/96 ir (EB) Nr. 1182/2007 įgyvendinimo vaisių ir daržovių sektoriuje taisykles (2), ypač į jo 138 straipsnio 1 dalį,
   kadangi:
   Reglamente (EB) Nr. 1580/2007, taikant daugiašalių derybų dėl prekybos Urugvajaus raunde rezultatus, yra numatyti kriterijai, kuriuos Komisija taiko nustatydama standartines importo iš trečiųjų šalių vertes produktams ir laikotarpiams, išvardytiems minėto reglamento XV priedo A dalyje,
   PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1580/2007 138 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja 2011 m. kovo 15 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. kovo 14 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 350, 2007 12 31, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  54,4

                  TN

                  97,4

                  TR

                  84,0

                  ZZ

                  78,6

                  0707 00 05

                  JO

                  158,2

                  TR

                  164,7

                  ZZ

                  161,5

                  0709 90 70

                  MA

                  41,1

                  TR

                  137,4

                  ZZ

                  89,3

                  0805 10 20

                  EG

                  54,3

                  IL

                  78,4

                  JM

                  51,6

                  MA

                  47,3

                  TN

                  45,0

                  TR

                  68,6

                  ZZ

                  57,5

                  0805 50 10

                  EG

                  67,3

                  MA

                  42,1

                  TR

                  43,2

                  ZZ

                  50,9

                  0808 10 80

                  AR

                  96,2

                  BR

                  86,9

                  CA

                  91,4

                  CL

                  113,5

                  CN

                  85,5

                  MK

                  50,2

                  US

                  142,8

                  ZA

                  67,5

                  ZZ

                  91,8

                  0808 20 50

                  AR

                  91,6

                  CL

                  79,3

                  CN

                  69,0

                  US

                  79,9

                  ZA

                  93,2

                  ZZ

                  82,6

         (1)  Šalių nomenklatūra yra nustatyta Komisijos Reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2013 m. birželio 18 d. Komisijos įgyvendinimo reglamentas (ES) Nr. 584/2013, kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [ Melton Mowbray Pork Pie (SGN)]

text:
21.6.2013

               LT

               Europos Sąjungos oficialusis leidinys

               L 169/39

      KOMISIJOS ĮGYVENDINIMO REGLAMENTAS (ES) Nr. 584/2013
   2013 m. birželio 18 d.
   kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Melton Mowbray Pork Pie (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 53 straipsnio 2 dalies antrą pastraipą,
   kadangi:

               (1)

               2012 m. lapkričio 21 d. Europos Parlamento ir Tarybos reglamentas (ES) Nr. 1151/2012 įsigaliojo 2013 m. sausio 3 d. Juo buvo panaikintas ir pakeistas 2006 m kovo 20 d. Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (2);

               (2)

               remdamasi Reglamento (EB) Nr. 510/2006 9 straipsnio 1 dalies antra pastraipa Komisija išnagrinėjo Jungtinės Karalystės pateiktą saugomos geografinės nuorodos „Melton Mowbray Pork Pie“, kuri buvo įregistruota pagal Komisijos reglamentą (EB) Nr. 566/2009 (3), specifikacijos pakeitimo paraišką;

               (3)

               paraiška siekiama iš dalies pakeisti specifikaciją – paaiškinti tirštikio ir kitų „Melton Mowbray Pork Pies“ pyragų ir pyragėlių gamybai naudojamų sudedamųjų dalių reikšmę;

               (4)

               Komisija išnagrinėjo šiuos pakeitimus ir nusprendė, kad jie pagrįsti. Šis pakeitimas nereikšmingas, todėl Komisija gali jį patvirtinti netaikydama Reglamento (ES) Nr. 1151/2012 50–52 straipsniuose nurodytos procedūros,

         PRIĖMĖ ŠĮ REGLAMENTĄ
   1 straipsnis
   Saugomos geografinės nuorodos „Melton Mowbray Pork Pie“ specifikacija iš dalies keičiama pagal šio reglamento I priedą.
   2 straipsnis
   Pagrindinių specifikacijos duomenų bendrasis dokumentas pateikiamas šio reglamento II priede.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. birželio 18 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL L 93, 2006 3 31, p. 12.

      (3)  OL L 168, 2009 6 30, p. 20.

      I PRIEDAS
      Patvirtinti šie saugomos geografinės nuorodos „Melton Mowbray Pork Pie“ specifikacijos pakeitimai:

                  Gamybos būdas (specifikacijos 4.5 dalis)

                  Pakeitimas

                  Paaiškinimas

                              4.5.

                              Gamybos būdas. „Melton Mowbray Pork Pies“ pyragų ir pyragėlių gamybai naudojamos sudedamosios dalys:

                     Privalomos sudedamosios dalys. Privaloma naudoti šias sudedamąsias dalis:

                  Šiuo teiginiu patikslinamos visos sudėtinės dalys, kurias privaloma naudoti gaminant „Melton Mowbray Pork Pie“ pyragus ir pyragėlius.

                  nekonservuotą kiaulieną;

                  druską;

                  lydytus kiaulės taukus ir (arba) riebalus

                  kvietinius miltus;

                  iš kiaulienos mėsos ir (arba) kaulų išgaunamą želatiną;

                  vandenį;

                  prieskonius.

                     Neprivalomos sudedamosios dalys. Galima naudoti šias sudedamąsias dalis:

                  Galima naudoti šias neprivalomas sudedamąsias dalis, tačiau jokių kitų.

                  kiaušinius ir (arba) pieną (tik glajui);

                  Glajus (kiaušiniai ir (arba) pienas) – juo iškeptam pyragui suteikiama rudai auksinė spalva. Tiek kepant namuose, tiek prekybai kiaušiniai ir pienas naudojami pagerinti iškeptų pyragų ir duonos gaminių išvaizdą.

                  duonos trupinius arba džiūvėsėlius;

                  Duonos trupiniai arba džiūvėsėliai

                  krakmolą;

                  Krakmolas

                  Jei naudojamos šios neprivalomos sudedamosios dalys, galutiniame produkte visas jų kiekis neviršija 8 % Atskirai:

                  Šios sudedamosios dalys dažnai naudojamos kaip tirštikliai, siekiant užtikrinti, kad įdaras (neiškeptas) būtų tinkamas apdoroti, jos naudojamos išlaikyti sultingą mėsą gaminiui kepant ir užtikrinti, kad iškepusio gaminio mėsa būtų tinkamos konsistencijos.

                  glajus – < 1 %;

                  duonos trupiniai arba džiūvėsėliai – < 2 %;

                  krakmolas – < 5 %

                  Taip pat nurodomi didžiausi šių neprivalomų sudedamųjų dalių kiekiai.

                  Gaminant „Melton Mowbray Pork Pie“ pyragus ir pyragėlius negalima naudoti jokių kitų sudedamųjų dalių, išskyrus tas, kurios išvardytos anksčiau.

                  Šiuo teiginiu patikslinama, kad galima naudoti tik anksčiau išvardytas bei pagrindines sudedamąsias dalis ir jokių kitų.

                  Prieš pradedant gaminti pyragus išmaišoma tešla ir iš jos suformuojami tešlos lakštai ir paplotėliai viršutiniam sluoksniui.

                  Žodžiai „ir visa tai palaikoma“ išbraukti, nes nėra aiškios apibrėžties, ką tai reiškia, ir todėl, kad gaminant šis žingsnis nėra veiksnys, išskiriantis „Melton Mowbray Pork Pie“ pyragus ir pyragėlius iš kitų pyragų su kiauliena.

                  Kiauliena supjaustoma kubeliais arba smulkiai sukapojama ir sumaišoma su likusiomis įdaro sudedamosiomis dalimis – pagaminamas pyrago įdaras.

                  Šiuo teiginiu patikslinama, iš kurių sudedamųjų dalių daromas įdaras.

                  Pyragai (jei reikia) aptepami glajumi ir kepami tol, kol įgauna rudai auksinę pyrago spalvą, paliekami atvėsti ir sustingti.

                  Šiuo teiginiu paaiškinama, kuriuo pyrago gamybos etapu tepamas glajus; šis etapas neprivalomas.

                  Pakeitimo paraiška pateikta siekiant paaiškinti tirštikio ir kitų „Melton Mowbray Pork Pies“ pyragų ir pyragėlių gamybai naudojamų sudedamųjų dalių reikšmę. Papildomai pateiktas sudedamąsias dalis gamintojai naudoja daugybę metų. Siunčiant pradinę paraišką į Briuselį nepastebėta, kad prieš sudedamųjų dalių sąrašą įrašius žodį „tik“, jas reikėjo įtraukti į 4.5 dalį. Tiksliai nurodyta, kad dėl šių pakeitimų nesikeičia mažiausia nurodyta mėsos kiekio dalis (30 %) ir kad originaliame gamybos būde žodžiais „įdaro sudedamosios dalys“ nurodomos sudedamosios dalys dabar išvardytos pakeitimo paraiškoje.

      II PRIEDAS
      BENDRASIS DOKUMENTAS
      Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1)

         „MELTON MOWBRAY PORK PIE“

      EB Nr. UK-PGI-0105–0947–03.02.2012

         SGN (X) SKVN ()

      1.   Pavadinimas

      „Melton Mowbray Pork Pie“
      2.   Valstybė narė arba trečioji šalis

      Jungtinė Karalystė
      3.   Žemės ūkio produkto arba maisto produkto aprašymas

      3.1.   Produkto rūšis

                  1.2 klasė.

                  Mėsos produktai (virti, sūdyti, rūkyti ir kt.)

            3.2.   Produkto, kuriam taikomas 1 punkte nurodytas pavadinimas, aprašymas

      „Melton Mowbray Pork Pies“ pyragai ir pyragėliai yra gaubtos kubiliuko formos, rudai auksinės spalvos, riebūs. Kiaulienos įdaras yra nekonservuotas, keptos kiaulienos spalvos. Įdaras drėgnas, sudarytas iš smulkių dalelių. Pagal ES mėsos aprašymą, mėsa turi sudaryti mažiausiai 30 % viso produkto. Tarp įdaro ir tešlos yra drebučių sluoksnis.
      Tešla yra riebaus kepinio skonio, įdarui naudojamos mėsos skonis sodrus, įdaras paskaninamas visų pirma pipirais. Pyragai turi būti be sintetinių dažiklių, prieskonių ir konservantų. Jie parduodami įvairių dydžių ir įvairaus svorio, įvairiose prekybos vietose, įskaitant tradicines mėsos krautuvėles, prekybos centrus, kulinarijos parduotuves ir maitinimo paslaugas teikiančias vietas.
      3.3.   Žaliavos (taikoma tik perdirbtiems produktams)

      „Melton Mowbray Pork Pies“ pyragų ir pyragėlių gamybai leidžiama naudoti šias privalomas sudedamąsias dalis:

                  nekonservuotą kiaulieną;

                  druską;

                  lydytus kiaulės taukus ir (arba) riebalus;

                  kvietinius miltus;

                  iš kiaulienos mėsos ir (arba) kaulų išgaunamą želatiną;

                  vandenį;

                  prieskonius.

            3.4.   Neprivalomos sudedamosios dalys. Galima naudoti šias papildomas sudedamąsias dalis:

                  kiaušinius arba pieną (tik glazūruoti);

                  duonos trupinius arba džiūvėsėlius;

                  krakmolą.

            Jei naudojamos šios neprivalomos sudedamosios dalys, galutiniame produkte visas jų kiekis neviršija 8 % Atskirai: glajus – < 1 %, duonos trupiniai arba džiūvėsėliai – < 2 %, krakmolas – < 5 %
      Gaminant „Melton Mowbray Pork Pies“ pyragus ir pyragėlius negalima naudoti jokių kitų sudedamųjų dalių. Gaminant „Melton Mowbray Pork Pie“ negalima naudoti jokių kitų sudedamųjų dalių, išskyrus tas, kurios paminėtos anksčiau, ir pagrindines sudedamąsias dalis.
      3.5.   Pašarai (taikoma tik gyvūniniams produktams)

      Nėra duomenų
      3.6.   Specialūs gamybos veiksmai, atliktini nustatytoje geografinėje vietovėje

      „Melton Mowbray Pork Pies“ pyragai ir pyragėliai gaminami ir formuojami nustatytoje vietovėje pagal šiuos gamybos etapus:

                  —

                  prieš pradedant gaminti pyragus išmaišoma tešla, iš jos suformuojami tešlos lakštai ir paplotėliai viršutiniam sluoksniui;

                  —

                  kiauliena supjaustoma kubeliais arba smulkiai sukapojama ir sumaišoma su likusiomis įdaro sudedamosiomis dalimis – pagaminamas pyrago įdaras;

                  —

                  iš tešlos lakštų apskritose išardomose formose formuojamas pyrago tešlos sluoksnis arba jie formuojami tam tikroje formoje ar ant panašių padėklų;

                  —

                  pyrago įdaras sudedamas į suformuotus tešlos kubiliukus ir paskirstomas ant pyrago pagrindo, tada ant pyrago uždedamas iš anksto išpjautas paplotėlis arba tešlos lakštas, kurio kraštelis užlankstomas stipriai užspaudžiant. Kai kurie pyragai gaminami tik rankomis, o kai kurie užbaigiami naudojant dekoratyvų rankinį spaustuką;

                  —

                  pyragai išimami iš formų ir dedami ant sienelių neturinčio kepimo padėklo. Šiuo etapu dalis pyragų gali būti užšaldomi ir laikomi iki kol bus iškepti vėliau arba parduodami užšaldyti, kad būtų galima juos iškepti kitur;

                  —

                  pyragai (jei reikia) aptepami glajumi ir kepami tol, kol įgauna rudai auksinę pyrago spalvą, paliekami atvėsti ir sustingti;

                  —

                  pyragai atvėsinami iki žemesnės nei 8 °C temperatūros;

                  —

                  mažmeninės prekybos reikmėms pyragai gali būti supakuojami, užrašant ant pakuotės datos kodą, arba paliekami nepakuoti;

                  —

                  iki pardavimo pyragai gali būti laikomi šaldymo vitrinose. Kai kurie pyragai parduodami šilti, nepraėjus 4 valandoms nuo drebučių supylimo.

            3.7.   Specialios pjaustymo, trynimo, pakavimo ir kt. taisyklės

      Kiekvienas Melton Moubrėjaus pyragų ir pyragėlių su kiauliena gamintojų asociacijos (angl. Melton Mowbray Pork Pie Association) narys gaus atskirą sertifikavimo numerį, kuris, parduodant „Melton Mowbray Pork Pie“ pyragus ir pyragėlius, bus nurodomas ant jų pakuotės ir ant bet kokios kitos pardavimo vietoje teikiamos medžiagos. Pagal šį unikalų numerį bus galima tiesiogiai nustatyti kiekvieno parduoto gaminio gamintoją. Mažųjų gamintojų atveju kai kurie pagaminti produktai parduodami tik jų pačių mažmeninės prekybos vietose, o kiti, didesnės apimties gamybą vykdantys nariai, parduoda savo produktus per didžiuosius mažmenininkus.
      Gamintojams išduodamas Maisto standartų agentūros sveikumo ženklas, kuris, kartu naudojant datos kodą, padeda užtikrinti visišką produkto atsekamumą nuo prekybos vietos iki produkcijos partijos, o nuo jos – iki kiekvienos sudedamosios dalies patvirtinto tiekėjo.
      3.8.   Specialios ženklinimo etiketėmis taisyklės

      Melton Moubrėjaus pyragų ir pyragėlių su kiauliena gamintojų asociacija (Melton Mowbray Pie Association) kontroliuos kiekvienam jos nariui suteikto gaminio tikrumo patvirtinimo antspaudo naudojimą. Antspaudą taip pat galima naudoti ant pakuočių ir prekybos vietoje teikiamos medžiagos.

      4.   Glaustas geografinės vietovės apibūdinimas

      Melton Moubrėjaus miesto ir jo priemiesčių ribos yra:

                  —

                  šiaurėje A52 nuo M1 ir A1, įskaitant Notingamo miestą;

                  —

                  rytuose A1 nuo A52 iki A45, įskaitant Grantamo ir Stamfordo miestus;

                  —

                  vakaruose M1 nuo A52 iki A45;

                  —

                  pietuose A45 ir A605 nuo M1 iki A1, įskaitant Nortamptono miestą.

            5.   Ryšys su geografine vietove

      5.1.   Geografinės vietovės ypatumai

      Iš vietinio istoriko atlikto išsamaus tyrimo paaiškėjo, kad XIX a. pradžioje ir pabaigoje, kai šiuos pyragus pradėta gaminti prekybai, dėl geografinių ir ekonominių priežasčių „Melton Mowbray Pork Pie“ pyragai ir pyragėliai būdavo gaminami tik Melton Moubrėjaus mieste ir jo priemiesčiuose.
      4 dalyje apibūdinta geografinė vietovė yra didesnė nei pirminė gamybos vietovė. Šiuo požiūriu atsižvelgiama į tai, kad laikui bėgant tos ribos tapo ne tokios aiškios, ir pripažįstama, kad „Melton Mowbray Pork Pie“ pyragai ir pyragėliai, taikant 3.5 dalyje aprašytą gamybos metodą, 100 metų buvo gaminami didesnėje Melton Moubrėjaus apylinkių teritorijoje.
      Nuo aštuonioliktojo amžiaus vidurio sezoninės lapių medžioklės dalyviai pradėjo vis dažniau rengti medžiokles Melton Moubrėjaus miesto apylinkėse. Rudens ir žiemos mėnesiais buvo skerdžiamos kiaulės ir gaminami pyragai ir pyragėliai su kiauliena. Šiuos pyragėlius medžioklės patarnautojai nešiodavosi kišenėse, kad galėtų užkąsti vedžiodami po kaimus turtingų lapių medžiotojų arklius. Šiuos skanius paprastų valstiečių pyragėlius netruko pastebėti vienas nuolatinis lapių medžiotojas, kuris pradėjo juos nešiotis krepšelyje ir kišenėse, kad medžiodamas galėtų užvalgyti.
      Turtingiems sezoninėse medžioklėse dalyvaujantiems medžiotojams taip patiko šie nuostabūs pusryčiams patiekiami pyragai, kad jie pageidavo jais mėgautis ir savo Londono klubuose. 1831 m. Edwardas Adcockas pradėjo eksportuoti pyragus su kiauliena iš Melton Moubrėjaus į Londoną, naudodamasis iš Lidso į Londoną kasdien važiuojančia pašto karieta. Taigi prasidėjo Melton Moubrėjaus pyragų ir pyragėlių su kiauliena gamyba prekybai ir jų reklamavimas.
      Geležinkelio amžius pakeitė pramonės būklę. Užuot gabenus pyragus į Londoną ir kitus didžiuosius miestus vieną kartą per dieną važiuojančiomis arklių traukiamomis pašto karietomis, buvo užsakomi specialūs geležinkelio vagonai. Kepyklos buvo statomos netoli Melton Moubrėjaus stoties, o pyragai buvo gabenami į visas Jungtinės Karalystės dalis ir netgi į Australiją, Naująją Zelandiją ir Pietų Afriką – krovininių laivų, grįžtančių į tas šalis, šaldomuose triumuose. Žinia apie pyragus buvo pasklidusi plačiai ir nuo devynioliktojo amžiaus aštuntojo dešimtmečio iki dvidešimtojo amžiaus pradžios jų gamyba labai suintensyvėjo. Dėl augančio gaminio populiarumo kai kurie didieji gamintojai bandė apsaugoti pavadinimą nuo klastočių, tačiau nesėkmingai.
      Pirmasis pasaulinis karas sunaikino eksporto prekybą ir tapo pramonės nuosmukio atskaitos tašku. Tačiau per pastaruosius 20 metų jaučiamas pagyvėjimas – ši gamyba vėl plečiama, kad būtų patenkintas augantis šio įdomaus maisto produkto poreikis. Melton Moubrėjaus pyragai ir pyragėliai su kiauliena, pagaminti nustatytoje vietovėje, dabar parduodami daugelyje didžiųjų prekybos centrų ir vėl eksportuojami į užsienio šalis.
      5.2.   Produkto ypatumai

      „Melton Mowbray Pork Pies“ pyragai ir pyragėliai yra jiems būdingos gaubtos kubiliuko formos. Tešlos apvalkalas yra rudai auksinės spalvos, riebus. Įdarui naudojama nekonservuota kiauliena, todėl kepama tampa pilkos spalvos (panašios į keptos kiaulienos). Įdaras drėgnas, sudarytas iš smulkių dalelių. Pagal ES mėsos aprašymą, mėsa turi sudaryti mažiausiai 30 % viso produkto. Tarp įdaro ir tešlos yra drebučių sluoksnis.
      Tešla yra riebaus kepinio skonio, įdarui naudojamos mėsos skonis sodrus, įdaras paskaninamas visų pirma pipirais. Pyragai turi būti be sintetinių dažiklių, prieskonių ir konservantų.
      „Melton Mowbray Pork Pies“ pyragai ir pyragėliai iš tikrųjų išsiskiria iš kitų pyragų su kiauliena savo pakuote, išvaizda ir rinkodara prekybos vietose. Palyginti su kitais prekybos vietose parduodamais pyragais su kiauliena, šie pyragai yra 10–15 % brangesni, nes jie ypač populiarūs, o tai suteikia jiems išskirtinumo ir sukuria tam tikrą vertę. Melton Moubrėjaus pyragų ir pyragėlių su kiauliena gamintojų asociacija buvo įkurta 1998 m., siekiant suburti visus nustatytos vietovės gamintojus ir užtikrinti šių autentiškų „Melton Mowbray Pork Pie“ pyragų ir pyragėlių apsaugą ir didinti vartotojų informuotumą apie šio produkto kilmę.
      5.3.   Priežastinis geografinės vietovės ir produkto, kuriam suteikta SKVN, kokybės ar savybių arba geografinės vietovės ir kurios nors produkto, kuriam suteikta SGN, savybės, gero vardo ar kitos ypatybės ryšys

      Nuo šešioliktojo amžiaus Melton Moubrėjaus miesto apylinkėse dideliu mastu vyko žemės aptvėrimo procesas. Dėl žemės aptvėrimo procesų kraštovaizdyje nebeliko atvirų rėžinių laukų ir buvo sukurta Rytų Midlandso regiono ūkiams būdinga aptvertų laukų sistema. Dėl šios priežasties pagrindinę ūkinę veiklą – avių auginimą atviruose laukuose – pakeitė ribomis žymimi gyvulininkystės ūkiai. Iš karvių gauto pieno perteklius buvo perdirbamas į sūrį, visų pirma į „Blue Stilton“ sūrį. Šalutinis sūrio gamybos produktas yra išrūgos. Su sėlenomis sumaišytos išrūgos yra puikus pašaras kiaulėms. Pieno produktus gaminantys ūkininkai statė kiaulides ir augino ūkiuose gyvulius, kad šie suėstų gaminant sūrį gaunamus perteklinius produktus.
      Pastaruoju metu „Melton Mowbray Pork Pies“ pyragai ir pyragėliai susilaukė daug įvairaus dėmesio. Tarptautiniame kelionių vadove „Lonely Planet“ Melton Moubrėjus apibūdinamas kaip miestas, „kuris pasauliui padovanojo nuostabiausius pyragus su kiauliena“. Kad produktas vėl tapo populiarus, tapo akivaizdu 1996 m., kai Glosterio hercogas sulaukė spaudos dėmesio apsilankydamas pyragų gamintojo parduotuvėlėje ir laikraštyje buvo išspausdintas straipsnis apie tai, kad jis ragavo Melton Moubrėjaus pyragėlių su kiauliena. BBC taip pat parodė pilnametražį filmą apie Melton Moubrėjaus pyragus su kiauliena savo populiarioje vakaro televizijos laidoje „Maistas ir gėrimai“ (angl. Food and Drink).

         Nuoroda į specifikacijos paskelbimą

      (Reglamento (EB) Nr. 510/2006 5 straipsnio 7 dalis)
      http://archive.defra.gov.uk/foodfarm/food/industry/regional/foodname/products/documents/melton-mowbray-pgi-20120723.pdf.

         (1)  2012 m. lapkričio 21 d. Europos Parlamento ir Tarybos reglamentas (ES) Nr. 1151/2012 dėl žemės ūkio ir maisto produktų kokybės sistemų.


title: 2012 m. birželio 29 d. Komisijos įgyvendinimo reglamentas (ES) Nr. 580/2012, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
30.6.2012

               LT

               Europos Sąjungos oficialusis leidinys

               L 171/8

         KOMISIJOS ĮGYVENDINIMO REGLAMENTAS (ES) Nr. 580/2012
   2012 m. birželio 29 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. birželio 29 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  TR

                  52,3

                  ZZ

                  52,3

                  0707 00 05

                  TR

                  103,7

                  ZZ

                  103,7

                  0709 93 10

                  TR

                  99,0

                  ZZ

                  99,0

                  0805 50 10

                  AR

                  72,8

                  UY

                  89,3

                  ZA

                  95,0

                  ZZ

                  85,7

                  0808 10 80

                  AR

                  114,7

                  BR

                  93,7

                  CL

                  107,8

                  NZ

                  136,1

                  US

                  180,9

                  UY

                  57,1

                  ZA

                  107,3

                  ZZ

                  113,9

                  0809 10 00

                  TR

                  193,2

                  ZZ

                  193,2

                  0809 29 00

                  TR

                  421,8

                  ZZ

                  421,8

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2016 m. lapkričio 7 d. Komisijos įgyvendinimo reglamentas (ES) 2016/1959, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Anguria Reggiana (SGN)]

text:
9.11.2016

               LT

               Europos Sąjungos oficialusis leidinys

               L 301/12

         KOMISIJOS ĮGYVENDINIMO REGLAMENTAS (ES) 2016/1959
   2016 m. lapkričio 7 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Anguria Reggiana (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Italijos paraiška įregistruoti pavadinimą „Anguria Reggiana“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Anguria Reggiana“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Anguria Reggiana“ (SGN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.6 klasei „Vaisiai, daržovės ir grūdai, švieži arba perdirbti“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. lapkričio 7 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 250, 2016 7 9, p. 4.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2017 m. liepos 20 d. Komisijos įgyvendinimo reglamentas (ES) 2017/1354, kuriuo nustatoma, kaip pateikti informaciją, nurodytą Europos Parlamento ir Tarybos direktyvos 2014/53/ES 10 straipsnio 10 dalyje (Tekstas svarbus EEE. )

text:
21.7.2017

               LT

               Europos Sąjungos oficialusis leidinys

               L 190/7

         KOMISIJOS ĮGYVENDINIMO REGLAMENTAS (ES) 2017/1354
   2017 m. liepos 20 d.
   kuriuo nustatoma, kaip pateikti informaciją, nurodytą Europos Parlamento ir Tarybos direktyvos 2014/53/ES 10 straipsnio 10 dalyje
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. balandžio 16 d. Europos Parlamento ir Tarybos direktyvą 2014/53/ES dėl valstybių narių įstatymų, susijusių su radijo įrenginių tiekimu rinkai, suderinimo, kuria panaikinama Direktyva 1999/5/EB (1), ypač į jos 10 straipsnio 10 dalį ir 45 straipsnio 2 dalį,
   kadangi:

               (1)

               Direktyvos 2014/53/ES 10 straipsnio 10 dalyje nustatyta, kad eksploatavimo pradžios apribojimų ar reikalavimų naudoti su leidimais atvejais ant pakuotės pateikta informacija turi leisti nustatyti valstybę narę ar valstybės narės geografinę vietovę, kurioje yra eksploatavimo pradžios apribojimų ar reikalavimų naudoti su leidimais, ir kad tokia informacija įtraukiama į radijo įrenginiams skirtas instrukcijas;

               (2)

               vadovaudamasi Direktyvos 2014/53/ES 10 straipsnio 10 dalimi, Komisija gali priimti įgyvendinimo aktus, kuriuose nustatoma, kaip pateikti 10 straipsnio 10 dalyje nurodytą informaciją;

               (3)

               tie įgyvendinimo aktai priimami pagal patariamąją procedūrą, nurodytą Direktyvos 2014/53/ES 45 straipsnio 2 dalyje;

               (4)

               šiame reglamente nustatytos priemonės atitinka Telekomunikacijų atitikties vertinimo ir rinkos priežiūros komiteto, įsteigto pagal Direktyvos 2014/53/ES 45 straipsnį, nuomonę,

         PRIĖMĖ ŠĮ REGLAMENTĄ:
   1 straipsnis
   Šiame reglamente nustatoma, kaip pateikti Direktyvos 2014/53/ES 10 straipsnio 10 dalyje nurodytą informaciją; jis taikomas tik tiems radijo įrenginiams, kuriems bent vienoje valstybėje narėje taikomi eksploatavimo pradžios apribojimai ar reikalavimai naudoti su leidimais.
   2 straipsnis
   1.   Jei radijo įrenginiams taikomi Direktyvos 2014/53/ES 10 straipsnio 10 dalyje nurodyti eksploatavimo pradžios apribojimai ar reikalavimai naudoti su leidimais, ant radijo įrenginių pakuočių turi būti aiškiai ir įskaitomai nurodoma:

               a)

               piktograma, kaip nustatyta I priede; arba

               b)

               žodžiai „Apribojimai arba reikalavimai“ galutiniams naudotojams lengvai suprantama kalba, kaip nustatyta atitinkamos valstybės narės, ir valstybių narių, kuriose tokie apribojimai ar reikalavimai taikomi, santrumpos, kaip nurodyta II priede.

         2.   Jei radijo įrenginiams taikomi Direktyvos 2014/53/ES 10 straipsnio 10 dalyje nurodyti eksploatavimo pradžios apribojimai ar reikalavimai naudoti su leidimais, radijo įrenginiams skirtose instrukcijose galutiniams naudotojams lengvai suprantama kalba, kaip nustatyta atitinkamos valstybės narės, turi būti nurodytas valstybių narių ir geografinių vietovių, kuriose tokie apribojimai ar reikalavimai taikomi, sąrašas ir apribojimų ar reikalavimų, taikomų kiekvienoje valstybėje narėje ir kiekvienoje valstybės narės geografinėje vietovėje, tipai.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje ir taikomas nuo 2018 m. rugpjūčio 9 d.
   Radijo įrenginiai, pateikti rinkai po 2017 m. rugpjūčio 8 d. ir atitinkantys šį reglamentą, laikomi atitinkančiais Direktyvos 2014/53/ES 10 straipsnio 10 dalį.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. liepos 20 d.

            Komisijos vardu

            Pirmininkas

         Jean-Claude JUNCKER

      (1)  OL L 153, 2014 5 22, p. 62.

      I PRIEDAS

         Piktograma

                  1.

                  Piktograma turi būti lentelės pavidalo.

                  2.

                  Piktogramoje turi būti pateiktas šis ženklas:

                  3.

                  Piktogramoje po 2 dalyje nurodytu ženklu ar šalia jo taip pat turi būti nurodytos valstybių narių, kuriose taikomi bet kokie eksploatavimo pradžios apribojimai ar reikalavimai naudoti su leidimais, santrumpos nurodytos II priede.

                  4.

                  Piktograma ir jos turinys gali būti pateikti įvairiai (pvz., spalva, vidus užpildytas tam tikra spalva arba ne, linijų storis), jeigu ji išlieka aiški ir įskaitoma.

                  5.

                  Piktogramos pavyzdžiai:

                              ES

                              LU

                              RO

                              CZ

                              FR

                              HU

                              SI

                              DK

                              HR

                              BG

                              EE

                              BE

      II PRIEDAS

         Santrumpos

      Valstybių narių santrumpos:
      Belgija (BE), Bulgarija (BG), Čekija (CZ), Danija (DK), Vokietija (DE), Estija (EE), Airija (IE), Graikija (EL), Ispanija (ES), Prancūzija (FR), Kroatija (HR), Italija (IT), Kipras (CY), Latvija (LV), Lietuva (LT), Liuksemburgas (LU), Vengrija (HU), Malta (MT), Nyderlandai (NL), Austrija (AT), Lenkija (PL), Portugalija (PT), Rumunija (RO), Slovėnija (SI), Slovakija (SK), Suomija (FI), Švedija (SE) ir Jungtinė Karalystė (UK).